TISCO กำไร Q2/59 โต 20% หลังรายได้ดอกเบี้ยเพิ่ม-ตั้งสำรองหนี้ลดลง
TISCO กำไร Q2/59 โต 20% มาที่ 1.21 พันลบ. จากปีก่อนมีกำไร 1 พันลบ. หลังรายได้ดอกเบี้ยเพิ่ม ตั้งสำรองหนี้สูงลดลง ขณะที่ช่วง 6 เดือนแรกมีกำไร 2.46 พันลบ. ลดลง 12% มาที่ 2.20 พันลบ. 
12 ก.ค. 2559

บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 1.21 พันล้านบาท หรือมีกำไรสุทธิ  1.51 บาทต่อหุ้น เพิ่มขึ้น 20% จากช่วงเดียวกันของปีก่อนที่มีกำไรสุทธิ 1 พันล้านบาท หรือมีกำไรสุทธิ  1.25 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 2.46 พันล้านบาท หรือ 3.08 บาทต่อหุ้น ลดลง 12% จากช่วงเดียวกันของปีก่อนที่มีกำไรสุทธิ 2.20 พันล้านบาท หรือ 2.74 บาทต่อหุ้น
โดยผลการดำเนินงานในไตรมาสดังกล่าวปรับตัวขึ้นเนื่องจาก บริษัทมีกำไรเพิ่มขึ้นเนื่องจากการเพิ่มขึ้นของรายได้ดอกเบี้ยสุทธิ และการตั้งสำรองหนี้สูญที่ลดลง รายได้ดอกเบี้ยสุทธิเพิ่มขึ้นร้อยละ 9.9 จากความสามารถในการรักษาอัตราดอกเบี้ยของสินเชื่อรวม และการบริหารจัดการต้นทุนที่มีประสิทธิภาพ ส่วนการตั้งสำรองหนี้สูญลดลงร้อยละ 25.6 เมื่อเทียบกับไตรมาสเดียวกันของปีก่อนหน้า